Răspunsul halucinant primit de un medic de la un taximetrist căruia i-a cerut să-şi pună masca.
"Da’ ce, îţi este frică de moarte?" – a fost răspunsul primit de un medic în Sibiu, după ce i-a cerut unui taximetrist să-şi pună masca de protecţie. "Mă întreb ce scandal ar fi făcut taximetristul dacă ar fi fost internat şi ar fi primit un astfel de răspuns de la un medic", comentează un doctor.
Medicul specialist de medicină de familie Egri Eduard a povestit, marţi, că o doctoriţă i-a cerut unui taximetrist să îşi pună masca de protecţie."O doamnă doctor se urcă azi în taxi în Sibiu (oraşul bunelor maniere) şi îi spune taximetristului:– <Vă rog să vă puneţi masca>.– <Da’ ce, îţi este frică de moarte?> îi răspunde acesta ironic, nonşalant şi la persoana întâi.Mă întreb ce scandal ar fi făcut taximetristul dacă ar fi fost internat şi ar fi primit un astfel de răspuns de la un medic. Exact aici suntem", a postat medicul din Sibiu.Întâmplarea a avut loc în ziua în care România a doborât recordul absolut în pandemie. Au fost anunţaţi cei mai mulţi infectaţi noi – 16.743 -, cele mai multe decese – 442 -, dar şi secţiile ATI aglomerate ca niciodată: 1.667 de bolnavi.